FI Euroopan unionin virallinen lehti C 371/22

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2014/C 371/15)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

MUUTOSHAKEMUS

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (2)

9 ARTIKLASSA TARKOITETTU MUUTOSHAKEMUS

”ASPARAGO BIANCO DI CIMADOLMO”

EY-N:o: IT-PGI-0105-01202–4.3.2014

SMM ( X ) SAN ( )

1. Eritelmän kohta (kohdat), jota (joita) muutos koskee

—

☐

—

☒

—

☐

—

☒

—

☒

—

☐

—

☒

—

☐

—

☒

2. Muutoksen (muutosten) tyyppi

—

☒

—

☐

—

☐

—

☐

3. Muutos (muutokset)

3.1 Tuotteen kuvaus

— Lisätään uusia lajikkeita: Zeno ja Vittorio (ex AM840); Darbella; Voltaire ja Cumulus. Nämä lajikkeet ovat kehittyneet aikaisemmista vanhoista lajikkeista, joita on käytetty SMM-tuotteen ”Asparago Bianco di Cimadolmo” tuotantoon; ne on kehitetty vuosien kuluessa maantieteellisellä alueella kyseisen parsan kuluttajien hyvin tuntemien aistinvaraisten ja fysikaalisten ominaisuuksien säilyttämiseksi.

— Poistetaan lajikkeet Gladio JM2001 ja JM2004, joiden kaupan pitäminen on lopetettu siemeniä tuottavissa yrityksissä.

— Sen jälkeen kun parsan kaupan pitämisen vaatimuksista annettu komission asetus (EY) N:o 2377/1999 (3) kumottiin, on katsottu aiheelliseksi ilmoittaa SMM-tuotteen ”Asparago Bianco di Cimadolmo” tuotantoeritelmässä läpimittaa ja pituutta koskevat vaatimukset kauppaluokkien ”Extra” ja ”Prima” osalta.

3.2 Alkuperätodisteet

Alkuperätodisteita koskeva kohta on päivitetty asetuksessa (EU) N:o 1151/2012 säädettyjen vaatimusten mukaisesti.

3.3 Tuotantomenetelmä

Tuotanto ja istutusjärjestelmä

— Jotta asia olisi tuottajien kannalta selkeämpi, eritelmässä on katsottu aiheelliseksi mainita ajankohta, jolloin taimet koulitaan; maalis- ja toukokuun välinen aika on ilmastollisesti kaikkein suotuisin taimien koulinnan ja sen jälkeen tapahtuvan viljelyn onnistumisen kannalta.

— Viljelytilojen maaperäanalyysien pakollisuus ja suorittamistiheys on määritelty selkeämmin.

Maaperän hoito ja taimien lannoitus

— Eritelmästä on poistettu viittaukset kasvien keskimääräiseen ravitsemustarpeeseen, koska kyseisiä tietoja pidettiin liian yleisluonteisina ja siksi lannoituksen kannalta tarpeettomina. Lannoituksen on tapahduttava maaperäanalyysien ja kasvien tosiasiallisten tarpeiden perusteella.

— Täsmennetään, että keinokastelua käytetään vain hätätilanteissa.

Tuholaisten torjunta

— Viittaus kemiallisiin aineisiin on korvattu viittauksella kasvinsuojeluaineisiin, mikä vastaa paremmin luonnonmukaisen tuotannon edellytyksiä.

Sadonkorjuu

— Epätäsmällinen viittaus sadonkorjuun alkamispäivään on poistettu. Sadonkorjuuajankohta säilyy muuttumattomana.

3.4 Merkinnät

— Kohtaa, joka koskee etiketin kiinnittämistä nippuina ja irtotavarana kaupan pidettäviin tuotteisiin, on muutettu. Erityisesti parsanipun ympärille kiinnitettävä etiketti sijoitetaan nykyistä alemmaksi, jotta parsanversojen yläosa on paremmin näkyvillä. Lisäksi silloin, kun parsat pidetään kaupan irtotavarana pakkauksissa, muutoksessa määrätään pakkauksen sulkemisesta ja etiketin sijoittamisesta pakkauksen sulkemiseen käytettävän materiaalin alle. Näin voidaan välttää tuotteen vääränlainen käsittely ja varmistaa kuluttajalle, että pakkaus on avaamaton.

— Kuluttajien tiedonsaannin parantamiseksi määrätään, että etiketissä on ilmoitettava kauppaluokka ja sitä vastaava halkaisija.

— Maininta ”Indicazione Geografica Protetta” (suojattu maantieteellinen merkintä) voidaan korvata etiketissä samankokoisin ja -värisin kirjaimin merkityllä kirjainlyhenteellä ”IGP” (SMM).

— EU:n tunnuksen käyttö määrätään pakolliseksi.

— Kuluttajille suunnatun tiedon laadun parantamiseksi tuotteen tunnukseen on lisätty kirjainlyhenne ”IGP” (SMM).

— Eräitä nimityksen tunnuksen teknisten ominaisuuksien kuvaukseen liittyviä viittauksia on tarkistettu.

3.5 Muuta

Tarkistetut lainsäädäntöviittaukset

Viittaukset EU:n lainsäädäntöön on päivitetty. Viittaukset neuvoston asetukseen (ETY) N:o 2081/92 (4) on muutettu viittauksiksi asetukseen (EU) N:o 1151/2012.

Pakkaaminen

Jotta voidaan estää tuotteen vääränlainen käsittely ja varmistaa kuluttajalle myytävän tuotteen laatu, muiden pakkausmuotojen kuin nippujen (ts. irtotavarana pakatun tuotteen) osalta on määrätty enimmäispainoksi 5 kg, ja pakkaukset on suojattava verkolla tai muulla soveltuvalla materiaalilla; lisäksi niissä on oltava nauhaetiketti, jossa on SMM-tuotteen tunnus.

YHTENÄINEN ASIAKIRJA

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (5)

”ASPARAGO BIANCO DI CIMADOLMO”

EY-N:o: IT-PGI-0105-01202–4.3.2014

SMM ( X ) SAN ( )

1. Nimi

”Asparago Bianco di Cimadolmo”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1 Tuotelaji

Luokka 1.6 – Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta

Suojattu maantieteellinen merkintä ”Asparago bianco di Cimadolmo” on varattu parsan versoille, jotka ovat peräisin seuraaviin lajikkeisiin kuuluvista kasveista: Precoce d’Argenteuil, Larac, Dariana, Cumulus, Darbella, Vittorio (ex AM 840), Voltaire ja Zeno.

Viljelmillä voi olla muihin lajikkeisiin kuuluvia kasveja enintään 20 %.

Kulutukseen saatettaessa Asparago bianco di Cimadolmo -parsalla on oltava seuraavat kaupalliset laatuominaisuudet:

— Versojen on oltava täysin valkoisia. Lisäksi niiden on oltava ehyitä, tuoreen näköisiä ja tuoksuisia, terveitä, vailla jyrsijöiden tai hyönteisten aiheuttamia vioittumia, lähes vailla murtumia, puhtaita, vailla ulkoista kosteutta (ts. riittävän hyvin kuivattuja mahdollisen huuhtelun tai kylmällä vedellä tapahtuneen jäähdytyksen jälkeen) ja vailla vierasta hajua tai makua. Versot eivät myöskään saa olla onttoja, haljenneita, kuorittuja eivätkä murtuneita. Pienet sadonkorjuun jälkeen ilmaantuneet halkeamat ovat kuitenkin sallittuja.

— Asparago bianco di Cimadolmo voidaan luokitella seuraaviin kauppaluokkiin, jotka kaikki jakaantuvat läpimitan mukaan kahteen alaluokkaan: — Extra: — läpimitta 19–24 mm — läpimitta 15–19 mm — Prima (I): — läpimitta 12–15 mm — läpimitta 8–12 mm. Pituuden on oltava 20–22 cm.

3.3 Raaka-aineet (ainoastaan jalostetut tuotteet)

—

3.4 Rehu (ainoastaan eläinperäiset tuotteet)

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien Asparago bianco di Cimadolmo -parsan tuotantovaiheiden istutuksesta sadonkorjuuseen on tapahduttava yksilöidyllä maantieteellisellä alueella.

3.6 Viipaloimista, raastamista, pakkaamista jne. koskevat erityiset säännöt

Parsa on toimitettava käsittelylaitokseen 12 tunnin kuluessa sadonkorjuusta nipuissa tai irtotavarana.

Tuoreuden säilyttämiseksi tuotteen aineenvaihduntaa olisi hidastettava nopealla jäähdytyksellä asianmukaisessa lämpötilassa.

Sen jälkeen tuote on pakattava siten, että sen riittävä suojaaminen varmistetaan.

Pakkauksissa ei saa olla mitään vieraita esineitä.

Parsan on oltava jommassakummassa seuraavista tarjontamuodoista:

a) Tiukkaan sidottuina nippuina, joiden paino on 0,5–3 kg. Nipun ulommaisten versojen on oltava samannäköisiä ja -kokoisia kuin nipun muut parsat keskimäärin. Niput on järjestettävä säännöllisesti pakkaukseen; kukin nippu voidaan kääriä suojapaperiin. Samassa pakkauksessa olevien nippujen on oltava samanpainoisia ja -pituisia.

b) Irtotavarana pakkauksissa, joiden paino on enintään 5 kg. Tuotteen suojaamiseksi mahdolliselta vääränlaiselta käsittelyltä nämä pakkaukset on suljettava verkolla tai muulla elintarvikekäyttöön soveltuvalla materiaalilla; lisäksi niissä on oltava nauhaetiketti, jossa on SMM-tuotteen tunnus. Kunkin pakkauksen tai samassa pakkauksessa olevien nippujen sisällön on oltava tasalaatuinen ja muodostuttava ainoastaan samaan laatu- ja kokoluokkaan kuuluvista versoista.

3.7 Merkintöjä koskevat erityiset säännöt

Etiketti on kiinnitettävä nipun ympärille sidottuun nauhaan tai irtotavarana pakatun parsan suojamateriaalin alle.

Kuluttajien suojelemiseksi kunkin nipun etiketissä on ilmoitettava 3.2 kohdassa tarkoitetun kaupallisen laatuluokan lisäksi vastaava läpimitta.

Etiketissä SMM-tuotteesta on ilmoitettava seuraavat maininnat:

”Asparago Bianco di Cimadolmo” ja ”Indicazione Geografica Protetta” (suojattu maantieteellinen merkintä), joka voidaan korvata samankokoisin ja -värisin painokirjaimin merkityllä kirjainlyhenteellä ”IGP” (SMM).

Etikettiin on kiinnitettävä takuusinetti, jossa on tuotteen tunnus tai SMM-tunnistemerkki.

EU:n tunnuksen käyttö on pakollista.

4. Maantieteellisen alueen tarkka rajaus

Asparago Bianco di Cimadolmo -parsan maantieteellinen tuotantoalue sijaitsee Trevison provinssin alueella ja käsittää seuraavien kuntien koko alueen: Breda di Piave, Cimadolmo, Fontanelle, Mareno di Piave, Maserada sul Piave, Oderzo, Ormelle, Ponte di Piave, San Polo di Piave, Santa Lucia di Piave ja Vazzola.

5. Yhteys maantieteelliseen alueeseen

5.1 Maantieteellisen alueen erityisyys

Tuotantoalueelle tyypillinen ilmasto on lauhkea ja kostea, ja sille ovat ominaisia huomattavan runsassateiset keväät.

Tuotantoalue sijaitsee Piavejoen tulvatasangolla, jonka alluviaalinen maaperä on hiekan- ja liejunsekaista, irtonaista, pehmeää, neutraalia tai vähäemäksistä, vettä läpäisevää ja asianmukaisesti ojitettua.

5.2 Tuotteen erityisyys

Asparago Bianco di Cimadolmo tunnetaan valkoisista ja pehmeäsyisistä versoistaan.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

Lauhkean kostea ilmasto sekä hiekan- ja liejunsekainen, irtonainen ja tuore maaperä edistävät parsan nopeaa kasvua löyhässä maassa ja mahdollistavat valkoisten ja pehmeäsyisten versojen tuotannon.

Tuotteen maineesta kertovat myös vuodesta 1975 lähtien joka vuosi toukokuun alkuviikkoina järjestettävät Asparago Bianco di Cimadolmo -markkinat, jotka houkuttelevat paikalle kuluttajia ja intohimoisia parsanystäviä. Mielenkiintoisena yksityiskohtana voidaan mainita matkailijoille tarkoitettu ns. parsareitti, joka kulkee Asparago Bianco di Cimadolmo -parsan tuotantoa harjoittavien kuntien läpi.

Nykyisin Asparago Bianco di Cimadolmo mainitaan monissa maataloutta ja Trevison maakunnan tyypillisiä tuotteita käsittelevissä teksteissä (L’asparago – la storia, le tradizioni e le ricette, Paolo Morganti & Chiara Nardo, Morganti Editori; La qualità come risorsa: il caso delle produzioni tipiche della provincia di Treviso, V. Boatto, E. Defrancesco & A. Scudeller, 1995) sekä useissa ruokaohjeissa ja monien maakunnan arvostetuimpien ravintoloiden ruokalistoilla.

Historian ja perinteiden tasolla Asparago Bianco di Cimadolmo -parsan viljelystä kertovat eräiden kirjailijoiden teoksissa olevat viittaukset. Esimerkkinä voidaan mainita Agostinettin vuodelta 1679 peräisin oleva teos I centodieci ricordi che formano il buon fattore di Villa, jota säilytetään nykyisin Cimadolmon kunnan arkistoissa.

Eritelmän julkaisutiedot

(Asetuksen (EY) N:o 510/2006 (6) 5 artiklan 7 kohta)

Italian hallitus on aloittanut kansallisen vastaväitemenettelyn julkaisemalla 8. tammikuuta 2014 Italian tasavallan virallisen lehden numerossa 5 ehdotuksen suojatun maantieteellisen merkinnän ”Asparago Bianco di Cimadolmo” eritelmän muutosehdotuksen hyväksymiseksi.

Eritelmän konsolidoitu teksti on saatavissa internetosoitteessa http://www.politicheagricole.it/flex/cm/pages/ServeBLOB.php/L/IT/IDPagina/3335

tai

menemällä suoraan maa- ja metsätalousministeriön kotisivulle (www.politicheagricole.it), valitsemalla ensin ”Prodotti DOP IGP” (ylhäällä oikealla), sen jälkeen ”Prodotti DOP IGP STG” (näytön vasemmassa laidassa) ja lopuksi ”Disciplinari di Produzione all’esame dell’UE”.

(1) EUVL L 343, 14.12.2012, s. 1.

(2) EUVL L 93, 31.3.2006, s. 12. Korvattu asetuksella (EU) N:o 1151/2012.

(3) EYVL L 287, 10.11.1999, s. 6.

(4) EYVL L 208, 24.7.1992, s. 1.

(5) Korvattu asetuksella (EU) N:o 1151/2012.

(6) Katso alaviite 5.